
 Z A P I S N I K
13. sjednice Vijeća Mjesnog odbora Poljanice,

održane 20. lipnja  2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora.

Vijeće jednoglasno prihvaća tekst zapisnika 12. sjednice Vijeća, održane dana 25. svibnja 2022.
Predsjednica predlaže dopunu dnevnog reda i to:

a) Zahtjev za jednokratno korištenje prostora mjesne samouprave, Dubrava 203 – Ivana Ratkajec Čubel - donošenje zaključka
b) Zahtjev za jednokratno korištenje prostora mjesne samouprave, Dubrava 203 – Maja Vojvodić Ceković - donošenje zaključka
Na prijedlog predsjednice Vijeće prihvaća dopunu te jednoglasno utvrđuje:
D N E V N I   R E D
1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2023. godini – donošenje zaključka;

2. Prijedlog za izmjenu regulacije prometa na području Mjesnog odbora Poljanice  – donošenje zaključka;
3. Zahtjev za jednokratno korištenje prostora mjesne samouprave, Dubrava 203 – Ivana Ratkajec Čubel - donošenje zaključka
4. Zahtjev za jednokratno korištenje prostora mjesne samouprave, Dubrava 203 – Maja Vojvodić Ceković – donošenje zaključka
5. Pitanja, prijedlozi i obavijesti
Ad 1. 
 Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2023. godini 
Predsjednica je  članove Vijeća upoznala sa promjenama rokova vezano za donošenje planova komunalnih aktivnosti, a sukladno Statutarnoj odluci o izmjenama i dopunama Statuta Grada Zagreba. Spomenutom odlukom uvedene su promjene prema kojima vijeća mjesnih odbora utvrđuju prijedlog prioriteta  za Planove komunalnih aktivnosti do kraja lipnja, odnosno najkasnije početkom srpnja tekuće godine kako bi se mogle poduzeti sve aktivnosti oko izrade i procjene troškova za tražene radove.
Vijećnici su raspravili prijedlog pririteta za donošenje Plana komunalnih aktivnosti Gradske

Četvrti Gornja Dubrava u 2023. godini, te je nakon što su vijećnici iznijeli svoje prijedloge

Vijeće jednoglasno donijelo

ZAKLJUČAK

O utvrđivanju prijedloga prioriteta za Plan komunalnih aktivnosti Gradske četvrti Gornja

Dubrava u 2023.godini.
Prilaže se tablica prioriteta za Plan komunalnih aktivnosti te je ista sastavni dio zapisnika.
Ad 2. Prijedlog za izmjenu regulacije prometa na području Mjesnog odbora Poljanice  
Predsjednica je članove Vijeća upoznala sa problematikom prometa u kretanju i mirovanju u ulici Poljanički prilaz u dijelu od ulice Čađavički put prema ulici Dubrava i obrnuto (radi se o nerazvrstanoj dvosmjernoj ulici).

Vijeće jednoglasno donosi

ZAKLJUČAK
I
Vijeće smatra da je potrebno napraviti analizu postojećeg stanja u ulici Poljanički prilaz, obzirom se radi o dvosmjernoj ulici koja je tijekom dana, a naročito u poslijepodnevnim satima s obje strane kolnika opterećena parkiranim vozilima zbog nedostatka parkirališnih mjesta u odnosu na broj automobila. Na taj način se ulica Poljanički prilaz pretvara u jednosmjernu ulicu (prohodnu samo po sredini) što ugrožava sigurnost svih sudionika u prometu, otežava prolaz pješaka i automobila, vozila Čistoće i drugih interventnih vozila, te je smanjen  pregled vozilima koja se iz sporednih ulica uključuju u promet.

II 
Slijedom gore navedenoga, predlaže se održavanje komisijskog očevida uz prisustvo predstavnika Gradskog ureda za mjesnu samoupravu, civilnu zaštitu i sigurnost, Gradskog ureda za obnovu, izgradnju, prostorno uređenje, graditeljstvo, komunalne poslove i promet, nadležne policijske uprave, te Vijeća Mjesnog odbora Poljanice, a vezano uz mogućnost izmjene regulacije prometa sa iscrtavanjem parkirališnih mjesta za potrebe stanara u ulici Poljanički prilaz. 

III 
Vijeće predlaže da se u ulici Čađavički put promjeni smjer obveznog kretanja vozila; umjesto zapad – istok, da smjer bude istok – zapad, da ulica Poljanički prilaz bude jednosmjerna od ulice 6. Novoselski odvojak do raskrižja ulica 2. Novoselski odvojak i Dinjevački put, te da se sa istočne strane Poljaničkog prilaza (trasa od Čađavičkog puta do Dinjevačkog puta) iscrtaju parkirališna mjesta.

Ad. 3. 
Zahtjev za jednokratno korištenje prostora mjesne samouprave, Dubrava 203 – Ivana Ratkajec Čubel 
Na osnovu zahtjeva za jednokratno  korištenje prostora mjesne samouprave Dubrava 203 uz naknadu, koji je podnijela gospođa Ivana Ratkajec Čubel,
 Vijeće jednoglasno donosi
ZAKLJUČAK

Odobrava se zahtjev za jednokratno korištenje prostora gospođi Ivani Ratkajec Čubel, dana 10.07.2022. u vremenu od 13,30 – 17,30 sati za proslavu krštenja.
Ad.4. Zahtjev za jednokratno  korištenje prostora mjesne samouprave, Dubrava 203 – Maja Vojvodić Ceković 
Na osnovu zahtjeva za jednokratno korištenje prostora mjesne samouprave Dubrava 203, uz naknadu, koji je podnijela gospođa Maja Vojvodić Ceković,

Vijeće jednoglasno donosi 
ZAKLJUČAK
Odobrava se zahtjev za  jednokratno korištenje prostora gospođi Maji Vojvodić Ceković, dana 03.09.2022. u vremenu od 18,00 – 23,00 sata – biteljska proslava.
Ad. 5. Pitanja, prijedlozi i obavijesti
Predsjednica je inormirala vijećnike o sastanku održanom sa voditeljicom PO Gornja Dubrava vezano za donošenje prijedloga prioriteta za 2023.godinu;
Vijećnike je predsjednica obavijestila o izvješću o radu Vijeća za period od 01.07.2021. do 31.05.2022. godine koje je napisala i dostavila na traženje predsjednika Vijeća GČ Gornja Dubrava;

Vijeće moli da se upute požurnice sukladno zaključcima Vijeća kako slijedi:
- 
 rasvjetni stupovi III Poljanice, južna strana smjer prema putu za školu ( od Božjakovinske do ulice I Poljanice )
- 
3 rasvjetna stupa dječje igralište Poljanički prilaz

-
pješački prijelaz u Božjakovinskoj ulici

- 
znak zabrane parkiranja u Božjakovinskoj ulici

-
sanacija kocki oko klupa u ulici Klin ispred DV Medo Brundo

-
sadnja jele i lipe ( Park D. budisavljević i V Poljanice 

-
sanacija šetnice uz ulicu Dubrava smjer od II Poljanice do V Poljanica
Dovršeno u 19,15 sati

KLASA:024-08/22-003/1274

URBROJ:251-13-11-5-22-2
U Zagrebu, 20. lipnja 2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
